open-index/open-wikipedia-markdown huggingface dataset:
செத்தியூ மாவட்டம்

**செத்தியூ மாவட்டம்** (ஆங்கிலம்: *Setiu District*; மலாய்: *Daerah Setiu*; சீனம்: 士兆县; ஜாவி: ستيو) என்பது மலேசியாவின் திராங்கானு மாநிலத்தில் உள்ள ஒரு மாவட்டம் ஆகும். திராங்கானு மாநிலத்தில் எட்டு மாவட்டங்கள் உள்ளன. அவற்றில் இந்த மாவட்டமும் ஒன்றாகும்.

இந்த மாவட்டத்தின் வடக்கில் பெசுட் மாவட்டம் (*Besut District*); தெற்கில் கோலா திராங்கானு மாவட்டம் (*Kuala Terengganu District*); கிழக்கில் கோலா நெருசு மாவட்டம் (*Kuala Nerus District*) மற்றும் தென்சீனக் கடல் (*South China Sea*) ஆகியவை எல்லைகளாக உள்ளன.

செத்தியூ மாவட்டம் திராங்கானு மாநிலத்தில் இரண்டாவது புதிய மாவட்டம்; மற்றும் குறைந்த மக்கள்தொகை கொண்ட மாவட்டமாகும். இதன் தலைநகரமான பண்டார் பரமேசுவரி (*Bandar Permaisuri*). இந்த மாவட்டத்தின் பொருளாதார மற்றும் வணிக மையமாகவும் செயல்படுகிறது. இந்த மாவட்டத்தில் உள்ள மற்ற நகரங்கள் சாலோக் (*Chalok*), சுங்கை தோங் (*Sungai Tong*), குந்தோங் (*Guntong*) மற்றும் பெனாரிக் (*Penarik*).

## சொல் பிறப்பியல்

19-ஆம் நூற்றாண்டில் டச்சு கிழக்கிந்திய நிறுவனத்தினால் (*Dutch East Indies*) இந்தோனேசிய தீவுக்கூட்டங்கள் (*Indonesian archipelago*) கைப்பற்றப்பட்டன. அதன் விளைவாக அந்தப் பகுதியைச் சேர்ந்த தோக் செத்தியூ (*Tok Setiu*) எனும் பூகிஸ் (*Bugis*) தலைவர் ஒருவர் திராங்கானுவிற்கு குடிபெயர்ந்தார்.

அந்தக் கட்டத்தில் திராங்கானு சுல்தான்; பூகிஸ் தலைவர் தோக் செத்தியூவிற்கும் அவரின் ஆதரவாளர்களுக்கும் கோலா திராங்கானுக்கு வடக்கே அமைந்துள்ள சமவெளியில் ஒரு கிராமத்தைத் திறக்க அனுமதி வழங்கினார்.

## வரலாறு

1920-களின் முற்பகுதியில், திராங்கானுவில் பிரித்தானிய ஆட்சியின் ஆரம்ப நாட்களில், செத்தியூ மாவட்டம் ஒரு சிறிய நிலப்பரப்புடன் இருந்தது. 1923 தொடங்கி 1935 வரை அண்டைய மாவட்டமான பெசுட் மாவட்டத்துடன் (*Besut District*) இணைக்கப்பட்டது. பின்னர் செத்தியூ மாவட்டம் ஒரு தனி மாவட்டமாக மாற்றப்பட்டது.

1935-ஆம் ஆண்டில் பெசுட் மாவட்டத்திற்கும் மாநில தலைநகரான கோலா திராங்கானு நகருக்கும் இடையே செத்தியூ மாவட்டம் இரு பிரிவுகளாகப் பிரிக்கப்பட்டது. 1985-ஆம் ஆண்டில் அதன் தற்போதைய எல்லைகளைக் கொண்ட செத்தியூ மாவட்டம் மறுசீரமைக்கப்பட்டது.

செத்தியூவில் வசிப்பவர்களில் பெரும்பாலோர் மலாய் இனத்தவர்கள். சிறுபான்மையினர் சீனர்கள், சயாமியர்கள் மற்றும் இந்தியர்கள். செத்தியூவில் உள்ள பெரும்பாலான மலாய்க்காரர்கள்; குறிப்பாக வடக்குப் பகுதியில் உள்ளவர்கள் கிளாந்தான்-பட்டாணி மலாய் மொழியைப் பேசுகிறார்கள். இருப்பினும் செத்தியூவின் தெற்குப் பகுதியில் வசிப்பவர்கள் திராங்கானு மலாய் மொழியை அதிகமாகப் பயன்படுத்துகின்றனர்.

## பொது
### நிர்வாகப் பிரிவுகள்

செத்தியூ மாவட்டம் 7 முக்கிம்கள் (*Mukim*) எனும் துணை மாவட்டங்களாகப் பிரிக்கப்பட்டுள்ளது:

* சாலோக் (*Chaluk*)
* குந்தோங் (*Guntung*)
* உலு நெருசு (*Hulu Nerus*)
* உலு செத்தியூ (*Hulu Setiu*)
* மேராங் (*Merang*)
* பந்தாய் (*Pantai*)
* தாசிக் (*Tasik*)

## மேற்கோள்கள்

## வெளி இணைப்புகள்

பகுப்பு:மலேசியாவின் மாவட்டங்கள்‎
பகுப்பு:திராங்கானு
பகுப்பு:திராங்கானு மாவட்டங்கள்‎
பஞ்செட்டி அகத்தீசுவரர் கோயில்

**அகத்தீசுவரர் கோயில்** என்பது இந்தியா தீபகற்பத்தில் தமிழ்நாடு மாநிலத்தின் திருவள்ளூர் மாவட்டத்திலுள்ள பஞ்செட்டி (இயற்பெயர்: பஞ்சேஷ்டி) புறநகர்ப் பகுதியில் அமைந்துள்ள ஒரு சிவன் கோயில் ஆகும்.

கடல் மட்டத்திலிருந்து சுமார் 62 மீட்டர் உயரத்தில் அமைந்துள்ள பஞ்செட்டி அகத்தீசுவரர் கோயிலின் புவியியல் ஆள்கூறுகள்  ஆகும்.

அகத்தீசுவரர் கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.

ஒவ்வோர் ஆண்டும் கார்த்திகை மாதத்தில் வரும் ஒவ்வொரு திங்கட்கிழமைகளிலும் இக்கோயிலின் இறைவனுக்கு 108 சங்காபிசேகம் நடைபெறுகிறது.
## மேற்கோள்கள்

## வெளி இணைப்புகள்
* GeoHack - பஞ்செட்டி அகத்தீசுவரர் கோயில்

பகுப்பு:திருவள்ளூர் மாவட்டத்திலுள்ள சிவன் கோயில்கள்
சம்பாஜே

**சம்பாஜே** (*Sampaje*) என்பது இந்தியாவின் தென் மாநிலமான கர்நாடகாவில் உள்ள ஒரு மலைக் கிராமம் ஆகும். இது கர்நாடகாவின் குடகு மாவட்டத்தில் உள்ள மடிக்கேரி வட்டத்தில் அமைந்துள்ளது. இது தெற்கு கன்னட மாவட்டத்தில் உள்ள மங்களூர் நகரத்தைக் குடகு மாவட்டத்தில் உள்ள மடிக்கேரி நகரத்துடன் இணைக்கும் தேசிய நெடுஞ்சாலை-275-ல் அமைந்துள்ளது. இது குடகு மற்றும் தெற்கு கன்னடா இடையே உள்ள ஒரு எல்லை கிராமம்.

## மக்கள்தொகையியல்
2001 இந்திய மக்கள் தொகைக் கணக்கெடுப்பின்படி சம்பாஜேயில் 5304 பேர் வசிக்கின்றனர். இவர்களில் 2639 பேர் ஆண்கள் 2665 பெண்கள் ஆவர்.

## கல்வி
ஜி. எம். பி. பள்ளி சம்பாஜே கிராமத்தில் உள்ள மாணவர்களுக்கு ஆரம்பக் கல்வியை வழங்குகிறது. 'சம்பாஜே பதவி பூர்வா கல்லூரி' கலைப் பிரிவில் பல்கலை முன்பட்ட கல்வியை வழங்கும் முக்கிய நிறுவனமாகச் செயல்பட்டு வருகிறது. 1966 சம்பாஜே உயர்நிலைப் பள்ளியை நிறுவப்பட்ட இந்நிறுவனம் பின்னர் கல்லூரியாகத் தரம் உயர்த்தப்பட்டது.

## வேளாண்மை
விவசாயம் மக்களின் முக்கியத் தொழிலாகும். இயற்கை மீள்மம், பாக்கு, தென்னை, முந்திரி தோட்டங்கள் முக்கிய உற்பத்தி ஆதாரமாக உள்ளன. தேனீ வளர்ப்பும் மேற்கொள்ளப்படுகிறது.

## உயிர்பன்மயம்
சம்பாஜே இந்தியாவின் மேற்குத் தொடர்ச்சி மலைப் பகுதியில் அமைந்துள்ளது. சம்பாஜே பல்வேறு வகையான விலங்குகள் மற்றும் பறவைகள் நிறைந்த ஒரு அழகான இடம். குரங்குகள், மயில்கள், மரங்கொத்திகள் மற்றும் பலவகையான மரங்கள் இப்பகுதியின் உயிர் பன்முகத்தன்மையை உருவாக்குகின்றன.

## மொழி
கன்னடம், துளு, கொடவா மற்றும் அரே பாஷே ஆகியவை இங்குப் பேசப்படும் முக்கிய மொழிகள் ஆகும்.

## படத்தொகுப்பு

File:Jodpalam. Sampaje.jpg|ஜோத்போலா
File:Sampaje. Koyanadu2.jpg|கோயநாடு


## மேலும் பார்க்கவும்

* சுல்லியா
* சார்மதி

## மேற்கோள்கள்


## வெளி இணைப்புகள்
* http://dk.nic.in/

பகுப்பு:குடகு மாவட்டம்
பகுப்பு:கருநாடக மாநிலத்திலுள்ள ஊர்களும் நகரங்களும்
கருப்பு மூஞ்சூறு

**கருப்பு மூஞ்சூறு** (*Black shrew*)(***சன்கசு அட்டர்***) என்பது போர்னியோ தீவில் உள்ள மலேசிய மாநிலமான சபாவில் உள்ள கினாபாலு மலையிலிருந்து மட்டுமே அறியப்படும் ஒரு வெள்ளை-பல் மூஞ்சூறு ஆகும்.

இது கடல்மட்டத்திலிருந்து 1,600 மீட்டர் உயரத்தில் உள்ள மலைக்காடுகளில் சேகரிக்கப்பட்ட ஒரு மாதிரி மூலம் அறியப்படுகிறது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:மூஞ்சூறு
சார்மதி மலைத்தொடர்

**சார்மதி மலைத்தொடர்** (சார்மாடி) என்பது தெற்கு கன்னட மாவட்டம் பெள்தங்கடி வட்டத்தில் சிக்கமகளூருவின் முடிகெரே வட்டத்திலும் உள்ள ஒரு மலைத்தொடர் ஆகும். இது தெற்கு கன்னடாவை சிக்கமகளூரு மாவட்டத்துடன் இணைக்கும் மேற்குத் தொடர்ச்சி மலையில் உள்ள இடங்களுள் இதுவும் ஒன்று. இம்மலைப்பகுதி சார்மதி மலைத்தொடர் என்று அழைக்கப்படுகிறது. இது மங்களூரு மற்றும் தும்குருவை இணைக்கும் தேசிய நெடுஞ்சாலை 73-ல் அமைந்துள்ளது. இதன் அருகிலுள்ள இடங்கள் சார்மதி கிராமம், உஜிரே, பெள்தங்கடி, புத்தூர், கொட்டிகெஹாரா, பாலூர் மற்றும் கலசா மற்றும் பனகல் முதலியன.

சார்மதி மலைத்தொடர் சார்மதி கிராமத்திலிருந்து தொடங்குகிறது (உஜிரேயிலிருந்து 11 கி.மீ.) மற்றும் கொட்டிகெஹராவில் முடிவடைகிறது. சார்மதி மலைத்தொடர் தெற்கு கருநாடாகவின் வடகிழக்கு  பகுதிகளை சிக்மகளூர் மாவட்டத்துடன் உஜிரே-கொட்டிகெராவில் இணைக்கிறது.  இது தர்மஸ்தலாவிலிருந்து 9 கி.மீ. தூரத்தில் உள்ளது. பல்லராயனதுர்கா என்பது மலையில் அமைந்துள்ள ஒரு கோட்டையாகும். இது&nbsp;கொட்டிகெஹர - கலச பாதையில் சுங்கசாலையிலிருந்து 10 கி.மீ. தொலைவில் உள்ளது.

பல்லாராயனதுர்கா கோட்டையை இருபக்கங்களிலிருந்தும் அணுகலாம். சுங்கசாலேயிலிருந்து குறுகிய பாதையில், ஹொரநாட்டிலிருந்து செல்லும் வழியில் அல்லது பந்தஜேயிலிருந்து நீண்ட பாதையில் அமைந்துள்ளது. சார்மாடி காட் பகுதியில், 200 அடி உயரத்தில் இருந்து விழும் பந்தஜே அர்பி (துளுவில் *அர்பி* என்றால் 'நீர்வீழ்ச்சி') என்ற நீர்வீழ்ச்சி உள்ளது. கடைகல்லு சிகரம் 1700 அடி உயரத்தில் உள்ளது. 

## தேசிய நெடுஞ்சாலை 73
தேசிய நெடுஞ்சாலை 73 (முன்பு தேசிய நெடுஞ்சாலை 234) சார்மதியிலிருந்து மேற்குத் தொடர்ச்சி மலையில் ஏறுகிறது. இந்த மலைப்பிரிவு 12 குண்டுசீ வளைவுகளைக் கொண்டுள்ளது. இப்பகுதி 7000 மி.மீக்கும் அதிகமான மழையைப் பெறுகிறது. இப்பகுதியில் உள்ள சில முக்கிய சிகரங்களில் ஜேனுகல்லு குடா, பாலேகல்லு குடா மற்றும் கொடேகல்லு குடா ஆகியவை அடங்கும். கன்னடம் மற்றும் துலுவில், *கோடே* என்றால் 'குடை', என்றும் *கல்லு* என்றால் 'பாறை' என்றும் *குடா* என்றால் 'மலை' என்றும் பொருள். இந்த மலைப் பகுதியில் உள்ள சாலைகள் மிகவும் குறுகலாக உள்ளது. பாலேகல்லு குடா 11வது குண்டூசி வளைவில் அமைந்துள்ளது. வானம் தெளிவான நாளில், மங்களூர் கடற்கரையினை சார்மதி மலையிலிருந்து காணலாம். நேத்ராவதி ஆறு சார்மதி மற்றும் குதுரேமுக இடையே அமைந்துள்ள பங்கராபலிகேவில் உற்பத்தியாகிறது. கர்நாடகாவின் மற்ற மலைப் பிரிவுகளுடன் ஒப்பிடும்போது இந்த மலைப் பகுதி மிகவும் ஆழமானது. தெற்கு கன்னடத்தில் உள்ள மற்ற இடங்களை ஒப்பிடும்போது, சார்மாதியில் குளிர்காலத்தில் குளிர் மிக அதிகமாக இருக்கும்.

## படத்தொகுப்பு

File:Kodekallu gudda - Charmadi ghat.jpg|அருவி, கோடேலொக்கு குடா, சார்மதி மலைத்தொடரில்
Sign showing the 8th Hairpin curve of Charmadi ghat.jpg|அறிவிப்பு பலகை
File:Charmadi near Ujire.jpg|சார்மதி மசூதி
File:Annappa Temple at Charmadi Ghat.png|அன்னப்பா கோயில் சார்மதி மலைத்தொடரில்


## மேற்கோள்கள்


## வெளி இணைப்புகள்
* சார்மதி வழியாக ஒரு பயணம்
* சார்மதி மலைப்பாதை

பகுப்பு:மேற்குத் தொடர்ச்சி மலைத்தொடரிலுள்ள மலைகள்
ரந்தாவ் அபாங்

**ரந்தாவ் அபாங்**; (ஆங்கிலம்: *Rantau Abang*; மலாய்: *Rantau Abang* சீனம்: 兰道阿邦) என்பது மலேசியா, திராங்கானு மாநிலத்தில், டுங்குன் மாவட்டத்தில் (*Dungun District*) உள்ள நகரம்; ஒரு முக்கிம். திராங்கானு மாநிலத்தின் தலைநகரான கோலா திராங்கானு (*Kuala Terengganu*) மாநகரில் இருந்து 80&nbsp;கி.மீ.; கோலா டுங்குன் (*Kuala Besut*) நகரில் இருந்து 20&nbsp;கி.மீ. தெற்கில் உள்ளது.

இந்த நகரம் மலேசியாவில் மிக அழகான கடற்கரையைக் கொண்ட கடற்கரை நகரம் என புகழப் படுகிறது. உலகம் முழுவதும் இருந்து ஒவ்வொரு நாளும் சுற்றுலாப் பயணிகள் இந்தக் கடற்கரைக்கு வருகின்றனர். குறிப்பாக சீனா, தைவான், ஜப்பான் நாட்டுப் பயணிகள் அதிகமாக வருகின்றனர். உலகத்திலேயே மிகவும் பெரிய கடல் ஆமைகளான பேராமைகளுக்கு (*Leatherback Sea Turtle*) இந்த இடம் மிகவும் புகழ்பெற்றது.

## பொது
### ரந்தாவ் அபாங் கடற்கரை

ரந்தாவ் அபாங் கடற்கரை பெரிய கடல் ஆமைகளான பேராமைகளுக்கு பிரபலமானது. தவிர, ரந்தாவ் அபாங் அதன் மைல்கள் கணக்கிலான மணல் கடற்கரையால் நன்கு அறியப்படுகிறது. டுங்குன் நகருக்கு வடக்கே சில கிலோமீட்டர் தொலைவில் உள்ள கோலா அபாங் நகரில் இருந்து ரந்தாவ் அபாங் வரை கடற்கரை தொடர்ச்சியாக நீண்டுள்ளது.

பெரும்பாலான கடற்கரைகள் நீச்சலுக்குப் பாதுகாப்பானவை. கடற்கரை கைப்பந்தாட்டம், மகிழுலா, காற்றாடி பறக்க விடுதல் மற்றும் முகாமிடுதல் போன்ற அனைத்து வகையான கடற்கரை நடவடிக்கைகளுக்கும் ரந்தாவ் அபாங் கடற்கரை வசதியாக உள்ளது.

அத்துடன், கடற்கரையில் தரமான மற்றும் மலிவான தங்குமிடங்களை வழங்கும் இடங்கள் உள்ளன. இங்குள்ள கடற்கரைகள் நீச்சல் நடவடிக்கைகளுக்கும் சுற்றுலா நடவடிக்கைகளுக்கும் பாதுகாப்பானவை. எனினும் சில இடங்கள் மீன்வளத் துறையால் ஆமை பாதுகாப்பு நோக்கங்களுக்காகத் தடைசெய்யப்பட்டு உள்ளன.

### கடலாமைகள்

முன்பு காலத்தில், ஒவ்வோர் ஆண்டும் மே மாதம் முதல் ஆகத்து மாதம் வரையிலான காலங்களில், ஆமைகள் கரைக்கு வந்து முட்டையிடும். இருப்பினும், அண்மைய ஆண்டுகளில் முட்டையிடும் கடல் ஆமைகளின் எண்ணிக்கை வெகுவாகக் குறைந்துள்ளது.

1950-களில் இந்த ஆமைகளில் 10,000-க்கும் மேற்பட்ட ஆமைகள் ரந்தாவ் அபாங் கடற்கரைகளுக்கு வந்ததாக மதிப்பிடப்பட்டுள்ளது; இந்த இடம் அந்த ஆமைகளின் சரணாலயம். இருப்பினும் அண்மைய காலமாக கடல் ஆமைகள் கடல்கரைக்கு வருவது வெகுவாகக் குறைந்துவிட்டது.

### திராங்கானு அரசாங்கத்தின் நடவடிக்கை

இந்த ஆமைகள் அழிந்து வருவதாக (*Turtles Extinct*), அண்மையில் திராங்கானு அரசாங்கம் அறிவித்தது. சுற்றுலாப் பயணிகளின் இடையூறுகள் கடலாமைகள் குறைவதற்கு மிகப்பெரிய காரணம் என்று சொல்லப்படுகிறது. மேலும் பலர் ஆமை முட்டைகளை எடுத்து உள்ளூர் கிராமங்களில் விற்கின்றனர். ஆமை முட்டைகள் ஓர் உள்ளூர் உணவாக மாறிவருவதும் ஒரு காரணம் என அறியப் படுகிறது.

ஆமை மற்றும் கடல் சுற்றுச்சூழல் மையம் (*Turtle and Marine Ecosystem Centre*) ரந்தாவ் அபாங்கில் கடலாமைகளைப் பாதுகாக்கும் முயற்சிகளை மேற்கொண்டு வருகிறது.

## மேற்கோள்கள்

## மேலும் காண்க
* டுங்குன் மாவட்டம் 
* கோலா திராங்கானு
* பேராமை

## வெளி இணைப்புகள்
* 

பகுப்பு:மலேசிய நகரங்கள்‎
பகுப்பு:திராங்கானு மாநில நகரங்கள்
பகுப்பு:மலேசியக் கடற்கரைகள்
உள்ளாலு

**உள்ளாலு** (*Ullalu*) என்பது இந்தியாவின் தென் மாநிலமான கர்நாடகத்தில் உள்ள ஒரு சிற்றூர் ஆகும்.   இது கர்நாடகத்தின் பெங்களூர் நகர மாவட்டத்தின் பெங்களூர் வடக்கு வட்டத்தில் அமைந்துள்ளது.   இந்திய மக்கள் தொகை கணக்கெடுப்பின்படி, உள்ளாலுவின் மக்கள் தொகை 6851 ஆகும். இதில் 3539 ஆண்களும்,  3312 பெண்களும் ஆவர். 

## மேற்கோள்கள்

பகுப்பு:பெங்களூர் நகர மாவட்டத்தில் உள்ள கிராமங்கள்
ஏமலூர்

**ஏமலூர்** (*Yemalur*) என்பது தென்னிந்தியாவின் கருநாடக மாநிலத்தில் உள்ள ஒரு சிற்றூர் ஆகும். இது  பெங்களூர் நகரத்திலிருந்து 14 கி.மீ. தொலைவில் பெங்களூரின் எச்ஏஎல் வானூர்தி நிலையத்திற்கும் பெல்லந்தூர் ஏரிக்கும் இடையே அமைந்துள்ளது. இந்த சிற்றூரில் சுமார் 4000 மக்கள் வசிக்கின்றனர். பெங்களூரு ஒரு பெரிய நகரமாக மாறுவதற்கு முன்பிருந்தே பெரும்பாலும் உள்ளூர் மக்கள் இங்கு வசித்து வருகின்றனர்.

இந்த சிற்றூர் புகழ்பெற்ற சமூக சேவகரும், பழங்குடி ஆர்வலருமான டாக்டர். எச். சுதர்சன் பிறந்த ஊராகும். 2003 ஆம் ஆண்டில், கருணா அறக்கட்டளை மற்றும் எரின் அறக்கட்டளை ஆகிய இரண்டு தன்னார்வ தொண்டு நிறுவனங்கள் இணைந்து இந்த சிற்றூரில் ஆரம்ப சுகாதார நிலையத்தை அமைத்து தந்துள்ளன.

பகுப்பு:பெங்களூர் நகர மாவட்டத்தில் உள்ள கிராமங்கள்
தைதா மூஞ்சூறு

**தைதா மூஞ்சூறு** (*சன்கசு ஏக்வடோரியசு*) என்பது தென்மேற்கு கென்யாவின் தைதா-தாவேதா மாவட்டத்தில் உள்ள தைதா மலைத்தொடரில் உள்ள இரண்டு இடங்களில் காணப்படும் வெள்ளை-பல் மூஞ்சூறு சிற்றினமாகும். இதன் வாழ்விடத்தின் தரம் தொடர்ந்து சரிவடைந்து வருவதும் இதன் வரம்பில் உள்ள வரம்புகளைக் கருத்தில் கொண்டு, பன்னாட்டு இயற்கைப் பாதுகாப்புச் சங்கம் இந்த மூஞ்சூறுவினை அருகிய இனமாக அங்கீகரித்துள்ளது.

## மேற்கோள்கள்

## மேலும் படிக்க
*Aggundey, I. R. and Schlitter, D. A. (1986). Annotated checklist of the mammals of Kenya. II. Insectivora and Macroscelidea. *Annals of Carnegie Museum* 55: 325-347.
*Heim de Balsac, H. and Meester, J. (1977). Order Insectivora. In: J. Meester and H. W. Setzer (eds), *The Mammals of Africa: An Identification Manual*, pp.&nbsp;1–29. Smithsonian Institution Press, Washington, D. C., USA.
*Oguge, N., Hutterer, R. Odhiambo, R. and Verheyen, W. (2004). Diversity and structure of shrew communities in montane forests of southeast Kenya. *Mammalian Biology* 69: 289-301.

பகுப்பு:கென்யாவின் பாலூட்டிகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:மூஞ்சூறு
பாடம்

[வலது|thumb|340x340px| [வில்லியம்-அடோல்ஃப் பூகுவேரோ (1884) எழுதிய "*தெ டிபிகல்ட் லெசன்*".]]
ஒரு **பாடம்** ( lesson) அல்லது **வகுப்பு** (class) என்பது கட்டமைக்கப்பட்ட காலகட்டத்தில் நிகழும் கற்றல் ஆகும். ஒன்று அல்லது அதற்கு மேற்பட்ட மாணவர்களுக்கு ஆசிரியர் அல்லது பயிற்றுவிப்பாளரால் கற்பிக்கப்படுவதை உள்ளடக்கியதாகும்.பாடம் என்பது பாடநூலின் ஒரு பிரிவாக இருக்கலாம் (அச்சுப் பக்கத்தைத் தவிர, பல்லூடகமும் இதில் அடங்கும்) அல்லது, அடிக்கடி, ஒரு குறிப்பிட்ட பாடத்தைப் பற்றி கற்பவர்களுக்குக் கற்பிக்கப்படும் அல்லது ஒரு குறிப்பிட்ட செயலை எப்படிச் செய்வது என்று கற்பிக்கப்படும் ஒரு குறுகிய கால செயல்பாடு ஆகும். பாடங்கள் பொதுவாக வகுப்பறையில் கற்பிக்கப்படுகின்றன, சில சமயங்களில்  சமூகச் சூழலிலும் நடைபெறலாம்.

பாடங்கள் பொழுதுபோக்கிற்காகவும் நடைபெறலாம். *[[கல்வி]]* என்ற சொல் மகிழ்கலையுடன் இணைந்தால், **மகிழ்கலைக்கல்வி** என்ற சொல் உருவாக்கப்பட்டது.

## பாடங்களின் வகைகள்
ஒரே அறை அல்லது இடத்தில் ஒன்று அல்லது அதற்கு மேற்பட்ட நபர்களுடன் உரையாடுவதற்கான வடிவம். கூடுதலாக இதில் சைகைகள் மற்றும் கருவிகள் இருக்கலாம். பாடமானது, விரிவுரை, விவாதம் , விளக்கக்காட்சி அல்லது இவற்றின் கலவையாக இருக்கலாம்.

சில பாடங்கள் மாணவர்களின் வேலையை உள்ளடக்கியிருக்கலாம். பயிற்றுவிப்பாளர் அல்லது ஆசிரியர் இல்லாதபோது, படிப்பதும் எழுதுவதும் அல்லது எதையாவது உருவாக்குவது போன்ற செயல்கள் இதில் அடங்கும். இது போன்ற சமயங்களில் மாணவர் சுயாதீனமாக வேலை செய்யலாம் அல்லது மற்றவர்களுடன் இணைந்து செயல்படலாம்.

சமீபத்திய தொழில்நுட்பங்கள் பாடத்தை கற்பிப்பதற்கான வழிகளை விரிவுபடுத்தியுள்ளன. எடுத்துக்காட்டாக: திரைப்படத் துண்டுகள், முன் பதிவு செய்யப்பட்ட ஒலி மற்றும் நிகழ்பட நாடாக்கள், தொலைக்காட்சி நிகழ்ச்சிகள் மற்றும் வலையொலிகள் ஆகியவைகளாகும். ஒரே இடத்தில் இருந்து கல்வி கற்க இயலாத சூழலில் நிகழ்படப் பாடம், காணொளிக் கரத்தரங்கு அல்லது மெய் நிகர் கற்றல் போன்ற தொலைதூரக் கல்வி நுட்பங்கள் மூலம் பாடங்கள் நடைபெறலாம். இந்த கருவிகள் பாடங்களை வழங்க புதிய ஒத்திசைவான, ஒத்திசைவற்ற மற்றும் கலப்பு வழிமுறைகளை வழங்குகின்றன.

## சொற்பிறப்பியல்
பாடம் என்ற வார்த்தை இலத்தீன்  சொல்லான *"லெக்டியோ"* என்பதிலிருந்து உருவானது. இதற்கு வாசிக்கும் செயல் என்பது பொருளாகும். மத சேவை வழங்கும் சமயத்தில் விவிலிய வாசிப்பின் போது பாடம் எனும் சொல் அடிக்கடி பயன்படுத்தப்பட்டது.

## சான்றுகள்

பகுப்பு:கற்றல்
போர்னிய குள்ள மூஞ்சூறு

**போர்னிய குள்ள மூஞ்சூறு** (*Bornean pygmy shrew*)(***சன்கசு ஹோசி***) என்பது சோரிசிடே குடும்பத்தில் உள்ள ஒரு மூஞ்சூறு சிற்றினம் ஆகும். விலங்கியல் வல்லுநரான சார்லசு ஹோஸின் பெயரால் இது அழைக்கப்படுகிறது.

## பரவல்
போரினிய குள்ள மூஞ்சூறு பன்னாட்டுத் தீவான போர்னியோவில், குறிப்பாக வடக்கு சரவாக் மற்றும் மலேசியாவின் வடகிழக்கு சபா மாநிலங்களில் மட்டுமே காணப்படும் அகணிய உயிரி ஆகும். இது பரவலாக புரூணையிலும், இந்தோனேசியாவின் வடக்கு கலிமந்தன் மாகாணத்திலும் காணப்படலாம்.

போரினிய குள்ள மூஞ்சூறுவின் இயற்கை வாழ்விடம் மிதவெப்பமண்டல மற்றும் வெப்பமண்டல வறண்ட காடுகள் ஆகும். இது பெரும்பாலும் எட்ருசுகன் மூஞ்சூறு (*சன்கசு எட்ரசுகசு*) எனப் பட்டியலிடப்படுகிறது. இது ஐரோப்பா மற்றும் வட ஆப்பிரிக்காவிலிருந்து தென்கிழக்கு ஆசியா வரை பரவியுள்ளது. இவை வேறுபட்ட இனங்களாக அறியப்படுகின்றன.

## பாதுகாப்பு
போரினிய குள்ள மூஞ்சூறு 1996 முதல் பன்னாட்டு இயற்கைப் பாதுகாப்புச் சங்கத்தின் செம்பட்டியலில் அழிவாய்ப்பு இனமாகப் பட்டியலிடப்பட்டது. 2008-ல் தரவுகள் போதாது இனமாக மாற்றப்பட்டது.

இதனுடைய சரியான அச்சுறுத்தல்கள் தெரியவில்லை. இது காடு சார்ந்ததாக இருந்தால், வாழ்விட இழப்பால் அச்சுறுத்தப்படுகிறது. வாழ்விடத்தைக் குறிப்பாக செம்பனை எண்ணெய்க்காக விவசாய தோட்டங்களாக மாற்றுவது,  மரம் வெட்டுதல், மற்றும் தீ வைத்தல் காரணமாக வாழிட அழிவு நடைபெறுகிறது. 

## மேற்கோள்கள்

பகுப்பு:சரவாக்
பகுப்பு:சபா
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:மூஞ்சூறு
பாகான் லாலாங்

**பாகான் லாலாங்** (மலாய் மொழி: *Bagan Lalang*; ஆங்கிலம்: *Bagan Lalang*; சீனம்: 峇眼拉浪) என்பது மலேசியா, சிலாங்கூர், சிப்பாங் மாவட்டத்தில் உள்ள ஒரு கடற்கரை நகரம். சிப்பாங் தங்கக் கடற்கரை நகரம் (*Golden Coast Sepang*) என்று பெயர் பெற்றுள்ள இந்த நகரம் மலேசியாவில் பிரசித்தி பெற்ற கடற்கரை நகரங்களில் ஒன்றாக அறியப் படுகிறது.

கோலாலம்பூர் பன்னாட்டு வானூர்தி நிலையத்தில் இருந்து 33 கி.மீ.; கோலாலம்பூர் மாநகரில் இருந்து 73 கி.மீ. சிரம்பான் மாநகரில் இருந்து 53 கி.மீ. தொலைவில் உள்ளது. நெகிரி செம்பிலான் மாநிலத்தின் போர்டிக்சன் நகரம் இந்த நகரத்திற்கு மிக அருகாமையில் உள்ளது.

பாகான் லாலாங் கடற்கரை (*Bagan Lalang Beach*) சிலாங்கூர் மாநிலத்தின் தென்மேற்கு கடற்கரையோரத்தில் உள்ள சிறந்த கடற்கரை; மற்றும் கோலாலம்பூருக்கு மிக அருகில் உள்ள கடற்கரைகளில் ஒன்றாகும்.

## பொது

பாகான் லாலாங் கடற்கரை நீச்சலுக்குப் பாதுகாப்பானவை. கேளிக்கை விளையாட்டுகள், மகிழுலா, காற்றாடி பறக்க விடுதல் மற்றும் முகாமிடுதல் போன்ற அனைத்து வகையான கடற்கரை நடவடிக்கைகளுக்கு பாகான் லாலாங் கடற்கரையில் வசதிகள் உள்ளன. மலிவான தங்கும் இடங்களும் உள்ளன.

இங்குள்ள கடற்கரைகள் நீச்சல் நடவடிக்கைகளுக்கும் சுற்றுலா நடவடிக்கைகளுக்கும் பாதுகாப்பானவை. எனினும் சில இடங்கள் கடல் பெருக்கு காரணமாக ஆபத்தானவை என்பதால் பாதுகாப்பு நோக்கங்களுக்காகத் தடைசெய்யப்பட்டு உள்ளன.

### சதுப்புநிலக் காடுகள்

இந்த நகரத்தைச் சுற்றிலும் ஏராளமான சதுப்புநிலக் காடுகள் உள்ளன. அவற்றில் பெரும்பாலானவை வண்டல் மண்ணால் உருவான நிலப் படுகைகள் ஆகும். இந்தச் சதுப்புநிலக் காடுகளில் காண்டா நண்டுகள் அதிகமாகக் கிடைக்கின்றன.

பாகான் லாலாங் கடற்கரை நகரத்திற்கு அருகில் சுங்கை பீலேக் எனும் ஒரு நடுதர நகரம் உள்ளது. களிமண் கொண்டு செங்கல் தயாரிக்கும் தொழிலுக்கு சுங்கை பீலேக் நகரம் பிரபலம் பெற்றது. இருப்பினும் அண்மைய காலங்களில் சுங்கை பீலேக்; பாகான் லாலாங் பகுதிகளில் செங்கல் தொழிற்சாலைகள் மிகவும் குறைந்துவிட்டன.

### குடியிருப்புகள்

பாகான் லாலாங் கடற்கரை நகரத்திற்கு அருகில் புக்கிட் பாங்கோங் (*Bukit Bangkong*), பத்து அம்பாட் (*Batu Empat*), பத்து டுவா (*Batu Dua*), தெலுக் மெர்பாவ் (*Teluk Merbau*) மற்றும் சிப்பாங் கெச்சில் (*Sepang Kecil*) போன்ற குடியிருப்புகள் உள்ளன.

இவற்றுள் புக்கிட் பாங்கோங் முன்பு ஒரு சிறிய பழங்குடியினக் குடியேற்றமாக இருந்தது. ஆனால், தற்போது ஜாவானிய மலாய் மக்கள் (*Javanese Malay*) அதிகமாக உள்ளனர்.

## காட்சியகம்


File:Bagan Lalang Beach 1.jpg|
File:Bagan Lalang Beach 2.jpg|
File:Bagan Lalang Beach (221105) 02.jpg|
File:Bagan Lalang, 2 water levels - panoramio.jpg|


## மேற்கோள்கள்

பகுப்பு:மலேசிய நகரங்கள்‎
பகுப்பு:சிலாங்கூர் நகரங்கள்
பகுப்பு:மலேசியக் கடற்கரைகள்
பகுப்பு:சிலாங்கூர் சுற்றுலா இடங்கள்
சுஷ்மா ரெட்டி

**சுஷ்மா ரெட்டி** (*Sushma Reddy*) என்பவர் இந்திய பறவையியல் நிபுணர் ஆவார். இவர் அமெரிக்க மாநிலமான மினசோட்டாவில் உள்ள பெல் இயற்கை வரலாற்று அருங்காட்சியகத்தில் பறவையியல் பிரிவின் தலைவராக பணியாற்றுகிறார். 2018-ல் அமெரிக்க பறவையியல் சங்கத்தின் உறுப்பினராக நியமிக்கப்பட்டார். இவர் இந்தியாவின் மேற்குத் தொடர்ச்சி மலையில் ஒரு புதிய சிற்றினத்தையும் இரண்டு புதிய பேரினப் பறவைகளையும் கண்டுபிடித்தார்.

## மேற்கோள்கள்

பகுப்பு:இந்தியப் பறவையியலாளர்கள்
பகுப்பு:வாழும் மக்கள்
ஆம் ஆத்மி

**ஆம் ஆத்மி** (*Aam Aadmi*,    ,    ) — நேரடி மொழிபெயர்ப்பு: " சாதாரண மனிதன் " ( *ஆம்* என்றால் சாதாரண + *ஆத்மி* என்றால் மனிதன்) - இஃது ஒரு இந்துசுத்தானி மொழி பேச்சு வழக்கு மற்றும் " சராசரி ஜோ " என்ற சொல்லுக்கு இணையானதாகும்.

இந்திய தேசிய காங்கிரசு தனது 2004 ஆம் ஆண்டு தேர்தல் பரப்புரையை *ஆம் ஆத்மி* என்ற கருப்பொருளை அடிப்படையாகக் கொண்டதாக உருவாக்கியது. தேர்தலுக்கான கட்சியின் முழக்கமானது *காங்கிரஸ் கா ஹாத், ஆம் ஆத்மி கே சாத்* ("காங்கிரஸின் கை சாமானியர்களிடம் உள்ளது") என்பதாகும்.  2007 ஆம் ஆண்டில், காங்கிரசு தனது ஐமுகூ அரசாங்கத்தின் திட்டங்களைப் பிரபலப்படுத்த தனது *ஆம் ஆத்மி கா சிபாஹி* ("சாதாரண மனிதனின் சிப்பாய்") பரப்புரையைத் தொடங்கியது. 

2012 இல் உருவாக்கப்பட்ட ஆம் ஆத்மி கட்சியால், இந்தக் கூற்று ஏற்றுக்கொள்ளப்பட்டது.  1885 ஆம் ஆண்டு முதல் ஆம் ஆத்மி என்பது காங்கிரசின் இன்னொரு பெயராக இருந்ததாகக் கூறி, புதிதாக உருவாக்கப்பட்ட ஆம் ஆத்மி கட்சியின் பெயருக்கு காங்கிரசு எதிர்ப்பு தெரிவித்தது.

ஆம் ஆத்மி என்ற சொற்றொடரின் அபத்தமான மொழிபெயர்ப்பாக "மாம்பழ மனிதன்"  ( *ஆம்* என்பது "மாம்பழம்" என்பதன் இந்தி சொல்லாகும்) என்பது இருந்தது. 2012 ஆம் ஆண்டில், ராபர்ட் வதேரா " வாழைக் குடியரசில் மாம்பழ மனிதர்கள்" என்று கேலி செய்தபோது, ஆர்வலர்களால் விமர்சிக்கப்பட்டார்.  

2014 ஆம் ஆண்டில், புதிய பிரதமர் மோதி, ஏர் இந்தியாவின் நீண்ட கால இலட்சினையான  மகாராஜாவை *ஆம் ஆத்மி*களும் வானூர்தியைப் பயன்படுத்துவதற்கு ஏற்ற குறிப்பதாக மாற்றுமாறு உத்தரவிட்டார். 

## மேற்கோள்கள்

பகுப்பு:இந்திய அரசியல் முழக்கங்கள்
பகுப்பு:இந்தி சொற்களும் சொற்றொடர்களும்
பரேல் சட்டமன்றத் தொகுதி

**[[பரள்|பரேல்]]** (परळ) பாராளுமன்றத் தொகுதி இந்திய நாட்டின் மகாராட்டிரா மாநில சட்டமன்றத் தொகுதிகளில் ஒன்றாகும். 2008 ஆம் ஆண்டில் பிரிக்கப்பட்ட பிறகு இத்தொகுதி  இல்லாமல் போனது. 1990 ஆம் ஆண்டு முதல் சிவசேனா கட்சி இத் தொகுதியில் வெற்றி பெற்று வருகிறது. 1970 ஆம் ஆண்டு முதல் சிவசேனா கட்சி வரலாற்றில் வென்ற முதல் தொகுதி இதுவாகும். வாமன்ராவ் மகாதிக் இந்த தொகுதியில் வெற்றி பெற்று, சட்டமன்றத்தில் நுழைந்த முதல் சிவசேனா உறுப்பினர் ஆவார்.

## பாராளுமன்ற உறுப்பினர்கள்



பகுப்பு:மும்பை மாவட்டம்
ஐசோபுரோப்பைல் அசிடேட்டு

**ஐசோபுரோப்பைல் அசிடேட்டு** (*Isopropyl acetate*) C5H10O2
என்பது ஓர் எசுத்தர் ஆகும். அசிட்டிக் அமிலம் மற்றும் ஐசோபுரோப்பனால் சேர்மங்கள் ஈடுபடும் எசுத்தராக்கல் வினையில் ஐசோபுரோப்பைல் அசிடேட்டு உருவாகிறது. இது ஒரு தெளிவான, நிறமற்ற சிறப்பியல்பு பழ வாசனை கொண்ட திரவமாகும். 

ஐசோபுரோப்பைல் அசிடேட்டு பலவகையான உற்பத்திப் பயன்பாடுகளைக் கொண்ட ஒரு கரைப்பானாகும். மற்ற பெரும்பாலான கரிம கரைப்பான்களுடன் கலக்கக்கூடியதாகவும் தண்ணீரில் சிறிது கரையக்கூடியதாக்வும் உள்ளது. எத்தில் அசிடேட்டுடன் ஒப்பிடுகையில் இதனுடைய கரைதிறன்  குறைவாகும். செல்லுலோசு, நெகிழி, எண்ணெய் மற்றும் கொழுப்புகளுக்கு இது கரைப்பானாகப் பயன்படுகிறது. சில அச்சு மைகள் மற்றும் வாசனை திரவியங்களில் ஐசோபுரோப்பைல் அசிட்டேட்டு ஓர் அங்கமாக உள்ளது. 

ஐசோபுரோப்பைல் அசிடேட்டு காற்றின் முன்னிலையில் எஃகுடன் தொடர்பு கொள்ளும்போது மெதுவாக சிதைந்து, அசிட்டிக் அமிலம் மற்றும் ஐசோபுரோப்பனாலை தருகிறது. ஆக்சிசனேற்றப் பொருட்களுடன் தீவிரமாக வினைபுரிகிறது மேலும் பல நெகிழிகளையும் தாக்குகிறது.

ஐசோபுரோப்பைல் அசிடேட்டு அதன் திரவ மற்றும் நீராவி வடிவங்களில் நன்கு எரியக்கூடியதாகும்.  மேலும் இது விழுங்கப்பட்டாலோ அல்லது உள்ளிழுக்கப்பட்டாலோ தீங்கு விளைவிக்கும்.

தொழில்சார் பாதுகாப்பு மற்றும் சுகாதார நிர்வாகம், ஐசோபுரோப்பைல் அசிடேட்டைக் கையாளும் தொழிலாளர்களுக்கு எட்டு மணி நேர அளவுக்கு மில்லியனுக்கு 250 பகுதிகள் (950 மி.கி./மீ3) அளவை அனுமதிக்கப்பட்ட வெளிப்பாடு வரம்பாக நிர்ணயித்துள்ளது. 
## மேற்கோள்கள்

பகுப்பு:அசிட்டேட்டு எசுத்தர்கள்
பகுப்பு:எசுத்தர் கரைப்பான்கள்
பகுப்பு:சுவைமணங்கள்
பகுப்பு:ஐசோபுரோப்பைல் எசுத்தர்கள்
பகுப்பு:இனிப்பு மணம் கொண்ட இரசாயனங்கள்
செவ்விடை அணில்

**செவ்விடை அணில்** (*Red-hipped squirrel*)(*திரெமோமிசு பைரோமெரசு*) என்பது சையூரிடே குடும்பத்தில் உள்ள கொறிணி சிற்றினமாகும். இது சீனா மற்றும் வியட்நாம் ஆகிய இரு நாடுகளிலும் காணப்படுகிறது.

## விளக்கம்
செவ்விடை அணிலின் தலை-உடல் நீளம் 194-210 மி.மீ. ஆகும். இதனுடைய வால் 140-162 மி.மீ. நீளமுடையது. இதனுடைய உடல் எடை 245 கிராம் ஆகும். செவ்விடை அணிலின் ஒவ்வொரு தொடையிலும் வெளிப்படையான சிவப்புத் திட்டு உள்ளது. வாலின் கீழ்ப் பகுதி முழுமையும் தெளிவான சிவப்பு நிறத்தில் காணப்படும். பைரோமெரசு என்ற பரிந்துரைக்கப்பட்ட துணையினத்தின் தொடைகளில் சிவப்பு நிற திட்டுகள் உள்ளன. ஆனால் தலை சிவப்பு நிறத்தில் இல்லை. ரியுடோனென்சிசு துணையினம் சிவப்பு நிற இடுப்புத் திட்டுகளுடன் முற்றிலும் சிவப்பு நிற தலையுடன் கூடியது.

## வாழிடம்
பாறை நிலப்பரப்பு மற்றும் ஒத்த வாழ்விடங்களில் உள்ள துளைகளில் செவ்விடை அணில் பரவலாகக் காணப்படுகிறது.

## நிலை
பன்னாட்டு இயற்கைப் பாதுகாப்புச் சங்கத்தின் செம்பட்டியலில் தீவாய்ப்புக் கவலை குறைந்த இனமாக வகைப்படுத்தப்பட்டுள்ளது. இது சீனாவில் அச்சுறுத்தலுக்கு அண்மித்த இனமாகப் பிராந்திய ரீதியாக செம்பட்டியலில் சேர்க்கப்பட்டுள்ளது.

## மேற்கோள்கள்

பகுப்பு:அணில்கள்
இரெமி குள்ள மூஞ்சூறு

**இரெமி குள்ள மூஞ்சூறு** (*Remy's pygmy shrew*)(*சன்கசு இரெமி*) என்பது சோரிசிடே குடும்பத்தில் உள்ள ஒரு பாலூட்டி சிற்றினமாகும். இது கமரூன், மத்திய ஆப்பிரிக்கக் குடியரசு, கொங்கோ குடியரசு மற்றும் காபோன் ஆகிய நாடுகளில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ்நில காடுகள் ஆகும்.

## மேற்கோள்கள்

பகுப்பு:மூஞ்சூறு
புளோரஸ் மூஞ்சூறு

**புளோரஸ் மூஞ்சூறு** (***சன்கசு மெர்டென்சி***) என்பது இந்தோனேசியாவின் புளோரஸ் தீவில் மட்டுமே காணப்படும் ஒரு வெள்ளை-பல் மூஞ்சூறு ஆகும். வாழ்விட இழப்பு மற்றும் வரையறுக்கப்பட்ட வரம்பு காரணமாக இது அருகிய இனமாகப் பட்டியலிடப்பட்டுள்ளது.

## விளக்கம்
புளோரஸ் மூஞ்சூறு தலை-உடல் நீளம் 62 முதல் 68 மி.மீ. ஆகும். இதன் வால் 54 முதல் 62 மி.மீ. நீளமுடையது. புளோரஸ் மூஞ்சூறுவின் உரோமம் சிவப்பு கலந்த பழுப்பு முதல் அடர் பழுப்பு வரை இருக்கும். இதன் முதுகு மற்றும் வயிற்றுப் பக்கங்களுக்கு இடையே குறிப்பிடத்தக்க வண்ண வேறுபாடுகள் இல்லை. முடி ஒப்பீட்டளவில் நீளமானது. முன் கால்கள் மற்றும் பின் கால்கள் மற்றும் காதுகளின் மேல் பகுதிகள் மற்றும் கீழ் பகுதிகள் கருமையாக இருக்கும். பாதங்கள் நீளமானவை.

## மேற்கோள்கள்

பகுப்பு:இந்தோனேசியப் பாலூட்டிகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:மூஞ்சூறு
அச்சே தின் ஆனே வாலே ஹைன்

இந்திய அரசியலில், **அச்சே தின் ஆனே வாலே ஹைன்** (**achhe din aane waale hain**, பொருள்:  நல்ல நாட்கள் வரும்  ) என்பது 2014 இந்திய பொதுத் தேர்தலுக்கான பாரதிய ஜனதா கட்சியின்  இந்தி முழக்கமாகும். பாரதிய ஜனதா கட்சி ஆட்சிக்கு வந்தால், இந்தியாவுக்கு வளமான எதிர்காலம் காத்திருக்கிறது என்பதை உணர்த்தும் நோக்கத்தில், பாஜகவின் பிரதமர் வேட்பாளர் நரேந்திர மோடியால் இந்த முழக்கம் உருவாக்கப்பட்டது.

## முழக்கம்
2014 இந்தியப் பொதுத் தேர்தலில் பாஜகவின் பிரதமர் வேட்பாளரான நரேந்திர மோடியால் "நல்ல நாட்கள் வருகின்றன" என்ற முழக்கம் உருவாக்கப்பட்டது.  மோடியின் கூற்றுப்படி, அவர் தனது முக்கிய எதிர்க்கட்சியான இந்திய தேசிய காங்கிரசின் தலைவர்களில் ஒருவரும், அப்போதைய இந்தியப் பிரதமர் மன்மோகன் சிங்கின் உரையிலிருந்து இந்த முழக்கத்திற்கான யோசனையை பெற்றார்.  8 சனவரி 2014 அன்று, வெளிநாடுவாழ் இந்தியர் நாளின் போது பார்வையாளர்களிடம் உரையாற்றிய சிங், "ஆம், நாங்கள் இப்போது மோசமான நாட்களை எதிர்கொள்கிறோம், ஆனால் நல்ல நாட்கள் விரைவில் வரும்" என்றார். அடுத்த நாள் அதே நிகழ்வில் தனது உரையின் போது, மோடி மன்மோகன் சிங்கைக் குறிப்பிட்டு இந்தியில் தனது கூற்றில் திரும்பத் திரும்பச் சொன்னார், அது *அச்சே தின் ஆனே வாலே ஹைன்* என்ற முழக்கமாக உருவானது.  இந்த முழக்கம் 2014 இந்திய பொதுத் தேர்தலுக்கான மோடியின் பரப்புரைக்கு முதன்மையாக பாஜகவால் பயன்படுத்தப்பட்டது. 

## தேர்தலுக்கு பின்
தேர்தலில் பாஜக வெற்றி பெறும் என்பது தெளிவாகத் தெரிந்ததும், நரேந்திர மோடி தனது டுவிட்டர் பக்கத்தில், “இந்தியா வென்றுவிட்டது! பாரத் கீ விஜய். அச்சேதின் ஆனே வாலே ஹேன். ["இந்தியாவிற்கு வெற்றி. நல்ல நாட்கள் வரப்போகிறது” என்றார். ]"   இந்த டிவீட் இந்தியாவின் அதிக மறுடிவீட் செய்யப்பட்ட டிவிட்டர் இடுகையாக மாறியது.  இந்த முழக்கத்தை உள்ளடக்கிய வெற்றிப் பாடலையும் பாஜக வெளியிட்டது.  பாஜகவின் வெற்றிக்கு இந்த முழக்கம் தீர்க்கமானதாக கருதப்பட்டது.   ஆனால் புதிய அரசாங்கம் பொருளாதாரத்தை முடுக்கி, பொருளாதார வளர்ச்சியைத் தூண்டும் என்ற எதிர்பார்ப்புகளை ஊதிப் பெருக்கியதாகவும் இந்த முழக்கம் விமர்சிக்கப்பட்டுள்ளது.  தேர்தலுக்குப் பிறகு, மோடியின் அரசாங்கத்தின் கீழ் சிறந்த எதிர்காலம் குறித்த நம்பிக்கையை வெளிப்படுத்தும் அதே வேளையில், பல்வேறு நபர்களால் இந்த முழக்கம் அடிக்கடி குறிப்பிடப்படுகிறது. பிரித்தானிய அரசியல்வாதி ஜார்ஜ் ஆஸ்போர்ன் ஒரு வணிகக் குழுவுடன் இந்தியா வந்தபோது இந்த சொற்றொடரை பயன்படுத்தினார். 

13, நவம்பர, 2015 அன்று லண்டனில் உள்ள வெம்ப்பிளி விளையாட்டரங்களில் நடந்த நிகழ்வில் மோடியை அறிமுகப்படுத்தும் போது, பிரித்தானிய பிரதமர் டேவிட் கேமரனால் இந்த முழக்கம் நகலெடுத்து பயன்படுத்தப்பட்டது. கேமரூன் கூட்டத்தில் கூறுகையில், "ஒரு *சாய் வாலா* மிகப்பெரிய ஜனநாயகத்தை ஒருபோதும் ஆள மாட்டார் என்று அவர்கள் சொன்னார்கள். ஆனால் இவர் அவற்றை தவறென நிரூபித்தார். அச்சே *தின் ஆனே வாலே ஹைன்* என்று சரியாகச் சொன்னார். ஆனால் இவரது ஆற்றலுடன், இவரது பார்வையுடன், இவரது லட்சியத்துடன். நான் மேலும் சென்று *அச்சே தின் ஜரூர் ஆயேகா* என்று கூறுவேன். ("நல்ல நாட்கள் கண்டிப்பாக வரும்"). 

## மேற்கோள்கள்

பகுப்பு:நரேந்திர மோதி
பகுப்பு:இந்திய அரசியல் முழக்கங்கள்
பகுப்பு:இந்தியப் பொதுத் தேர்தல் பரப்புரைகள்
பகுப்பு:இந்தி சொற்களும் சொற்றொடர்களும்
ஐசோபுரோப்பீனைல் அசிடேட்டு

**ஐசோபுரோப்பீனைல் அசிடேட்டு** (*Isopropenyl acetate*) C5H8O2 என்பது ஒரு கரிம சேர்மமாகும்.  இது அசிட்டோனின் ஈனோல் தானொத்திய அசிடேட்டு எசுதர் ஆகும். நிறமற்ற இந்த  திரவமானது வணிக ரீதியாக அசிட்டைலசிட்டோன் தயாரிப்பதற்கான முன்னோடிச் சேர்மம் என்பது குறிப்பிடத்தக்கது. கரிமத் தொகுப்பு வினைகளில் இது டையால்களில் இருந்து கீட்டோன்கள் மற்றும் அசிட்டோனைடுகளின் ஈனோல் அசிடேட்டுகளைத் தயாரிக்கப் பயன்படுகிறது. 

## தயாரிப்பும் வேதி வினையும்
அசிட்டோனை கீட்டீனுடன் சேர்த்து சூடுபடுத்துவதன் மூலமாக  ஐசோபுரோப்பீனைல் அசிடேட்டு தயாரிக்கப்படுகிறது. ஓர் உலோகப் பரப்பில் சூடாக்கும்போது, ஐசோபுரோப்பீனைல் அசிடேட்டு அசிட்டைலசிட்டோனாக மறுசீரமைப்பு அடைகிறது. 

ஐசோபுரோப்பீனைல் அசிடேட்டு மற்ற ஐசோபுரோப்பீனைல்  எசுத்தர்களை மாற்று எசுத்தராக்க வினை  மூலம் தயாரிக்கப் பயன்படுகிறது.

## மேற்கோள்கள்


பகுப்பு:அசிட்டேட்டு எசுத்தர்கள்
எக்சைல் அசிடேட்டு

**எக்சைல் அசிடேட்டு** (*Hexyl acetate*)  என்பது C8H16O2 என்ற மூலக்கூற்று வாய்ப்பாட்டால் விவரிக்கப்படும் எசுத்தர் ஆகும்.  முக்கியமாக இது பிசின்கள், பலபடிகள், கொழுப்புகள் மற்றும் எண்ணெய்களுக்கான கரைப்பானாகப் பயன்படுத்தப்படுகிறது.  சாயங்களின் கூட்டுசேர் பொருளாக எக்சைல் அசிடேட்டு பயன்படுத்தப்படுகிறது.

எக்சைல் அசிடேட்டு இதன் பழ வாசனையின் காரணமாக ஒரு சுவையூட்டியாகப் பயன்படுத்தப்படுகிறது. மேலும் இது இயற்கையாகவே ஆப்பிள்கள் மற்றும் பிளம்சு போன்ற பல பழங்களிலும் மதுபானங்களிலும் உள்ளது.

## மேற்கோள்கள்


பகுப்பு:அசிட்டேட்டு எசுத்தர்கள்
பகுப்பு:எசுத்தர் கரைப்பான்கள்
பகுப்பு:இனிப்பு மணம் கொண்ட இரசாயனங்கள்
எப்டைல் அசிடேட்டு

**எப்டைல் அசிடேட்டு** (*Heptyl acetate*)  என்பது C9H18O2 என்ற மூலக்கூற்று வாய்ப்பாட்டால் விவரிக்கப்படும் ஓர் எசுத்தர் ஆகும். நிறமற்ற நீர்மமான இது ஆல்ககாலில் கரையும். 1-எப்டேனாலும் அசிட்டிக் அமிலமும் வினைபுரியும்போது ஒடுக்க வினை நிகழ்ந்து எப்டைல் அசிடேட்டு உருவாகிறது.

எப்டைல் அசிட்டேட்டு உணவுகளில் பழ சாரமாகவும், வாசனை திரவியங்களில் வாசனைப் பொருளாகவும் பயன்படுத்தப்படுகிறது.  பழ வாசனை மற்றும் சோப்பு, கொழுப்பு அமைப்புடன் கூடிய ஒரு காரமான, மலர் சுவை கொண்டதாகவும் உள்ளது.

## மேற்கோள்கள்


பகுப்பு:எசுத்தர்கள்
பகுப்பு:அசிட்டேட்டு எசுத்தர்கள்
பகுப்பு:உணவுச் சேர்பொருட்கள்
பகுப்பு:நறுமணப் பொருட்கள்
பகுப்பு:சுவைமணங்கள்
தோரணமலை

**தோரணமலை** () என்பது இந்தியா தீபகற்பத்தில் தமிழ்நாடு மாநிலத்தின் திருநெல்வேலி மாவட்டத்தில் கடையம் புறநகர்ப் பகுதிக்கு அருகில் அமைந்துள்ள ஒரு மலை மற்றும் அதனைச் சார்ந்துள்ள பகுதியாகும். தென்காசி புறநகர்ப் பகுதியிலிருந்து, கடையம் நோக்கி செல்லும் வழியில் தோரணமலை அமைந்துள்ளது. படுத்திருக்கும் யானை (வாரணம்) போல் காட்சியளிப்பதால் இம்மலை, 'வாரணமலை' என அழைக்கப்பட்டு, பின்னர் மருவி 'தோரணமலை' என்று கூறப்படுகிறது. அறுபத்து நான்கு சுனைகள்  கொண்ட தோரணமலையில், அந்த சுனைகளின் நீராலேயே, அங்குள்ள முருகன் கோயிலின் மூலவர் அபிசேகம் நடைபெறுகிறது.

கடல் மட்டத்திலிருந்து சுமார் 432 மீட்டர் உயரத்தில் அமைந்துள்ள தோரணமலையின் புவியியல் ஆள்கூறுகள்  ஆகும்.

புராண காலத் தொடர்புடைய தோரணமலை, அகத்திய முனிவர் மற்றும் அவருடைய சீடர் தேரையர் ஆகியோர் வாழ்ந்த பகுதியாகும். மருத்துவ குணங்கள் கொண்ட மூலிகைகள் நிறைந்த பகுதியாகும் தோரணமலை. அகத்தியர் மற்றும் தேரையர் ஆகியோரால் முதல் மண்டை ஓடு அறுவை சிகிச்சை நடைபெற்ற இடம் தோரணமலை.

கடையம் தோரண மலை முருகன் கோயில், தோரணமலையில் அமையப் பெற்று, தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்கி வருகிறது. மூலவராக தோரணமலை முருகன் அருள்பாலிக்கும் இக்கோயிலில் இராம தீர்த்தம், ஜம்பு நதி தீர்த்தம் ஆகியவை புண்ணிய தீர்த்தங்களாகும்.
## மேற்கோள்கள்

## வெளி இணைப்புகள்
* https://ta.wikipedia.org/wiki/%E0%AE%95%E0%AE%9F%E0%AF%88%E0%AE%AF%E0%AE%AE%E0%AF%8D_%E0%AE%A4%E0%AF%8B%E0%AE%B0%E0%AE%A3_%E0%AE%AE%E0%AE%B2%E0%AF%88_%E0%AE%AE%E0%AF%81%E0%AE%B0%E0%AF%81%E0%AE%95%E0%AE%A9%E0%AF%8D_%E0%AE%95%E0%AF%8B%E0%AE%AF%E0%AE%BF%E0%AE%B2%E0%AF%8D

* GeoHack - தோரணமலை

பகுப்பு:தமிழ்நாட்டில் உள்ள மலைகள்

பகுப்பு:மேற்குத் தொடர்ச்சி மலைத்தொடரிலுள்ள மலைகள்
குவாந்தான் ஆறு

**குவாந்தான் ஆறு**; (மலாய்: *Sungai Kuantan*; ஆங்கிலம்: *Kuantan River*) என்பது மலேசியாவின் பகாங் மாநிலத்தின் சுங்கை லெம்பிங் (*Sungai Lembing*) பகுதியில் இருந்து குவாந்தான் நகரம் (*Kuantan City*) வழியாக தென் சீனக் கடல் (*South China Sea*) வரை செல்லும் ஆறு ஆகும்.

இந்த ஆறானது, தித்திவாங்சா மலைத்தொடரில் தொடங்கும் ஜெலாய் ஆறு மற்றும் தெம்பெலிங் ஆறு ஆகியவற்றின் சந்தியில் உற்பத்தியாகி தென்சீனக் கடலில் கலக்கும் பகாங் ஆற்றின் (*Pahang River*) துணை ஆறாகவும் உள்ளது.  

## பொது

குவாந்தன் ஆற்றின் ஒரு பகுதி, அருகிலுள்ள கடலோரத்தில் உள்ள ஒரு பழங்காலத்துச் சதுப்புநிலக் காடுகளைக் கடந்து செல்கிறது. இந்தச் சதுப்புநிலக் காடுகள், 500 ஆண்டுகள் பழைமையானவை. அங்கு வாழும் பல விலங்கு மற்றும் பறவை இனங்களுக்கு (*Animal and Bird Species*) இந்தக் காடுகள் மிகவும் மதிப்பு முக்கியத்துவம் வாய்ந்தவையாக அமைகின்றன. 

மேலும் இந்த நதி அப்பகுதியின் சுற்றுச் சூழலியலை ஆதரிக்கிறது. இந்தச் சதுப்பு நிலம் 340 எக்டேர் பரப்பளவில் பரவியுள்ளது.

## பகாங் ஆற்றின் வழித்தடங்கள்

தித்திவாங்சா மலைத்தொடரின் (*Titiwangsa Mountains*) மேல் சரிவுகளில் உள்ள கேமரன் மலையில் இருந்து ஜெலாய் ஆறு (*Jelai River*), தென்கிழக்கு திசையை நோக்கிப் பாய்கிறது. பகாங் ஆறு, தெம்பிலிங் ஆற்றில் *(Tembeling River)* சேர்வதற்கு முன்பாக கோலா லிப்பிஸ் வழியாகப் பாய்கிறது. 

தெம்பிலிங் ஆறு, பகாங் மற்றும் திராங்கானு மாநிலங்களின் எல்லையில் உள்ள உலு தெம்பிலிங்கில் தொடங்கி தென்கிழக்கு திசையில் நகர்ந்து கோலா தாகான் வழியாகக் கடந்து செல்கிறது. 

பகாங் ஆறு, தெற்கு திசையில் கடந்து ஜெராண்டுட், கோலா குராவ், கெர்டாவ் *(Kerdau)* மற்றும் தெமர்லோ  ஆகிய பகுதிகளைக் கடந்து செல்கிறது. மெங்காராக் *(Mengkarak)* எனும் இடத்தில், வடகிழக்கு நோக்கி திரும்பி செனோர் *(Chenor)* வழியாகப் பாய்ந்து பின்னர் லுபோக் பாக்கு *(Lubuk Paku)* மற்றும் லெபார் என்ற இடத்தில் கிழக்கு திசை நோக்கி திரும்புகிறது. 

### தென்சீனக் கடலில் கலக்கும் பகாங் ஆறு

அதன் பின் வெள்ளப் பெருக்குச் சமவெளியான பாலோன் இனாய் *(Paloh Hinai)*, பெக்கான் மாவட்டம் மற்றும் கோலா பகாங் ஆகிய நிலப்பரப்புகளைக் கடந்து தென்சீனக் கடலில் கலக்கிறது.  

இந்தப் பகாங் ஆறு உற்பத்தியாகும் இடத்தில் இருந்து கேமரன் மலை, லிப்பிஸ், ஜெராண்டுட், தெமர்லோ, பெரா, மாரான் மற்றும் பெக்கான் ஆகிய பகுதிகளை உள்ளடக்கிய பகாங் மாநிலத்தின் அனைத்து மாவட்டங்களையும் கடந்து செல்கிறது.

## காட்சியகம்


File:Kuantan River 2.jpg|
File:Kuantan (6202574407).jpg|
File:Kuantan (6202970988).jpg|
File:Kuantan River 1.jpg|
File:Kuantan (6202607979).jpg|
File:Kuala Kuantan.jpg|


## மேற்கோள்கள்

## வெளி இணைப்புகள்
* Sejarah Melayu. 1612-1615. Tun Seri Lanang.
* Yusoff Iskandar, Abdul Rahman Kaeh;  W G Shellabear. Sejarah Melayu : satu pembicaraan kritis dari pelbagai bidang.
* Abdullah, W. G. (William Girdlestone) Shellabear. Hikayat Munshi Abdullah bin Abdul Kadir
* S. Durai Raja Singam. 1980. Place-names in Peninsular Malaysia.
* Muhammad Haji Salleh. Sajak-Sajak Sejarah Melayu.
* Lucian Boia. Great Historians from Antiquity to 1800: An International Dictionary.
* MacKinnon K, Hatta G, Halim H, Mangalik A.1998. The ecology of Kalimantan. Oxford University Press, London.

## மேலும் காண்க
* மலேசிய ஆறுகளின் பட்டியல்
* தாமான் நெகாரா
* தித்திவாங்சா மலைத்தொடர்
* மலாய் தீபகற்பம்

பகுப்பு:மலேசிய ஆறுகள்
பகுப்பு:பகாங் ஆறுகள்
ஆசுபி நுட்பம்

**ஆசுபி நுட்பம்** (*Ashby technique*) என்பது மனிதர்களில் உள்ள இரத்த சிவப்பணுக்களின் அளவு மற்றும் ஆயுட்காலம் ஆகியவற்றை நிர்ணயிக்கும் முறைகளுள் ஒன்றாகும். இது முதன்முதலில் மருத்துவர் வினிப்ரெட் ஆசுபியால் 1919-ல் அறிமுகப்படுத்தப்பட்டது. இந்த நுட்பம், வெவ்வேறு இரத்தக் குழுவின் இணக்கமான நன்கொடையாளரின் சிவப்பு இரத்த அணுக்கள் ஏற்பவருக்கு செலுத்தி சோதனை செய்யப்படுகிறது. இரத்த அணுக்கள் செலுத்தியபின்னர் பெறுநருக்குச் செலுத்துவதை உள்ளடக்கியது. இதன் பிறகு அவ்வப்போது இரத்த பரிசோதனை செய்யப்படுகிறது. மீதமுள்ள நன்கொடை உயிரணுக்களின் எண்ணிக்கையைத் தீர்மானிக்கச் சிவப்பு அணுக்களின் வேறுபட்ட திரட்டல் பயன்படுத்தப்படுகிறது. இது உயிர்வாழும் விகிதத்தைத் தீர்மானிக்க அனுமதிக்கிறது. இது கதிரியக்க அணுக்கரு தொழில்நுட்பத்தை உள்ளடக்கியதல்ல. மேலும் சரியான சிவப்பு இரத்த அணுக்களின் ஆயுட்காலத்தை வெற்றிகரமாக நிறுவுவதற்கான முதல் நுட்பமாகும். குறிப்பாக, ஓ குருதி குழும இரத்தம் முதலில் வகை ஏ அல்லது பிக்கு மாற்றப்படுகிறது. அடுத்தடுத்த இரத்த மாதிரிகளில், நோயாளியின் சொந்த ஏமற்றும் பி இரத்த அணுக்கள் *ஆன்டி-ஏ* அல்லது *ஆன்டி-பி* குருதித் தெளியம் மூலம் ஒருங்கிணைத்து அகற்றப்படுகின்றன. காலத்தின் செயல்பாடாக மீதமுள்ள நானாக்ளூட்டினேட்டட் வகை ஓ உயிரணுகளின் எண்ணிக்கை இரத்த அணுக்களின் உயிர்வாழ்வு விகிதத்தை வரையறுக்கிறது. இந்த நுட்பம் இரண்டாம் உலகப் போரின் போதும் அதற்குப் பிறகும் பரவலாகப் பயன்படுத்தப்பட்டது, ஆனால் நன்கொடையாளர் இரத்தத்தைப் பயன்படுத்துவதால் ஏற்படும் ஆபத்துகள் காரணமாக, ஒருவரின் சொந்த இரத்தத்தை அடையாளமிடும் நுட்பங்களால் சமீபத்தில் இம்முறை மாற்றப்பட்டது.

## மேற்கோள்கள்

## மேலும் படிக்க

* 
* 
* 
பகுப்பு:குருதியியல்
தபால்தலை சோதனை

**தபால்தலை சோதனை** (*Postage stamp test*) என்பது ஆண்களின் ஆண்மைக்குறைவுக்கான இரவு நேர விறைப்புத்தன்மையை மதிப்பிடுவதற்குப் பயன்படுத்தப்படும் ஒரு சோதனை ஆகும். எளிதில் கிழியக்கூடிய வகையில் துளைகளுடன் கூடிய மூன்று முதல் ஆறு இணைக்கப்பட்ட அஞ்சல் தலை, தூங்குவதற்குச் சற்று முன்பு ஆணின் மெல்லிய ஆண்குறியைச் சுற்றிலும் தளர்வாகச் சுற்றப்படுகிறது. தனிப்பட்ட முத்திரைகளுக்கிடையே உள்ள துளையிடப்பட்ட இணைப்புகள் விழித்தவுடன் கிழிந்தால், இது இரவு நேரக் கட்டிகளின் சான்றாக எடுத்துக் கொள்ளப்படுகிறது. இருப்பினும், இரவு நேர விறைப்புத்தன்மையை இல்லாமல் கூட, ஆண் படுக்கையில் தனது நிலையை மாற்ற, தபால்தலைகளுக்கிடையே உள்ள துளையிடப்பட்ட இணைப்புகளைத் தெரியாமல் கிழிக்கும் வாய்ப்புள்ளது. இதனால் தவறான நேர்மறை ஏற்படுகிறது. இச்சோதனை தொடர்ந்து மூன்று நாட்களுக்கு மேற்கொள்ளப்பட வேண்டும்.

## மேற்கோள்கள்

பகுப்பு:மருத்துவ சோதனைகள்
பிலிப்பீன்சு முள்ளம்பன்றி

**பிலிப்பீன்சு முள்ளம்பன்றி** *(Philippine porcupine*) அல்லது **பலவான் முள்ளம்பன்றி** (***கைசுட்ரிக்சு புமிலா***) என்பது பிலிப்பீன்சில் உள்ள பலவான் தீவில் கிசுடிரிசிடே (பழைய உலக முள்ளம்பன்றிகள்) குடும்பத்தினைச் சார்ந்த கொறிணி ஆகும். இது அகணிய உயிரியாகும். இது உள்நாட்டில் *துரியன்* அல்லது *லேண்டக்* என்று அழைக்கப்படுகிறது.

## விளக்கம்
வெளிப்படையாக, இதன் எண்ணிக்கை நிலையானது. ஆனால் இது தென்னந்தோப்புகளில் தீங்குயிரிகள், என விவசாயிகளால் துன்புறுத்தப்படுவதாகக் கூறப்படுகிறது. உள்நாட்டில் அசாதாரணமானது. மலைகள் மற்றும் தாழ் நிலங்களில் முதன்மை மற்றும் இரண்டாம் நிலை காடுகளில் இச்சிற்றினம் காணப்படுகின்றது. இந்த சிற்றினம் குகைகளிலும் வாழ்கிறது. ஆனால் பொதுவாக மரங்களின் அடியில் அல்லது பாறை பிளவுகளில் காணப்படுகிறது. இது பலவான் விலங்கின பகுதியில் மட்டுமே காணப்படும் அகணிய உயிரி. இது புசுங்கா, கலாய்ட் மற்றும் கொரோன் தீவுகளிலும், புவேர்ட்டோ பிரின்செசா நிலத்தடி நதி தேசிய பூங்கா மற்றும் எல் நிடோவின் வனப்பகுதிகளிலும் உள்ள பிரதான நிலப்பரப்பில் பதிவு செய்யப்பட்டுள்ளது.

இந்த பாலூட்டிக்கு இயற்கை எதிரிகள் எதுவும் இல்லை. முள்ளெலும்புகளின் வெளிப்புற உறை இதன் பாதுகாப்பு அமைப்பாகச் செயல்படுகிறது. இதன் உடல் நீளம் சுமார்  ஆகும். வாலில் நீளம் சுமார்  ஆகும். இதனுடைய உடல் எடை  வரை உள்ளது.

## மேற்கோள்கள்

## மேலும் படிக்க

* 

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:அகணிய உயிரிகள்
பகுப்பு:முள்ளம்பன்றி
பிராட் சோதனை

**பிராட் சோதனை** (*Pratt Test*) என்பது காலில் ஆழ் சிரைக் குழலியக்குருதியுறைமை உள்ளதா என்பதைச் சரிபார்க்க உதவும் எளிய சோதனை ஆகும். முழங்காலில் காலை வளைத்துக்கொண்டு நோயாளியைப் படுக்க வைப்பதும், கெண்டைத்தசை இரு கைகளாலும் பிடித்துக் கொள்வதும், அருகில் உள்ள கெண்டைத்தசை முழங்கால் குழிச்சிரை நரம்பில் அழுத்துவதும் இதில் அடங்கும். நோயாளி வலியை உணர்வதன் மூலம், ஆழமான சிரைக்குழலில் இரத்த உறைவு இருப்பதைத் தெரிந்துகொள்ளலாம். 

*

## மேற்கோள்கள்

பகுப்பு:குருதியியல்
எண்டாவ் ஆறு

**எண்டாவ் ஆறு**; (மலாய்: *Sungai Endau*; ஆங்கிலம்: *Endau River*) என்பது மலேசியாவின் ஜொகூர் மாநிலத்தின் எண்டாவ்-ரொம்பின் தேசியப் பூங்காவில் (*Endau Rompin National Park*) உருவாகி தென் சீனக் கடலில் (*South China Sea*) சங்கமிக்கும் ஆறு ஆகும். 

இந்த ஆறு ஜொகூர் மாநிலத்தில் உருவாகினாலும், தென் சீனக் கடலில் கலக்கும் போது; பகாங் - ஜொகூர் ஆகிய இரு மாநிலங்களுக்கும் இயற்கை எல்லையாக அமைகிறது. அந்த வகையில் எண்டாவ் ஆறு, புவியல் ரீதியாக பகாங் மாநிலத்தின் ஓர் ஆறாகக் கருதப்படுகிறது. இருப்பினும் இந்த ஆற்றின் 90 விழுக்காடு பயன்பாடு ஜொகூர் மாநிலத்திலேயே அதிகமாக உள்ளது.
 
## பொது

இந்த ஆறு தென் சீனக் கடலில் சேர்வதற்கு முன்னர் ஜொகூர் மாநிலத்தின் எண்டாவ் (*Endau*), மெர்சிங் மாவட்டம் (*Mersing District*); பகாங் மாநிலத்தின் கோலா ரொம்பின் (*Kuala Rompin*), ரொம்பின் மாவட்டம் (*Rompin District*) ஆகிய பகுதிகளைக் கடந்து செல்கிறது. 

எண்டாவ் நகரம் எண்டாவ் ஆற்றின் முகப்பில் அமைந்துள்ளது. மீன்பிடி படகுகள்; மீன்பிடி கப்பல்கள் போன்ற படகு போக்குவரத்து துறை சார்ந்த தளவாடங்களை எண்டாவ் துறைமுகத்திலும்; எண்டாவ் பாலத்திற்கு அருகிலும் நிறுத்தப்பட்டு இருப்பதைக் காணலாம்.

பொதுவாக எண்டாவ் நகரம் ஒரு மீன்பிடி நகர கிராமமாகவே அறியப்படுகிறது.

## காட்சியகம்


File:Endau1 05.04.12.JPG|
File:Endau at Peta.jpg|
File:Endau3 05.04.12.JPG|
File:Kincin (cropped).jpg|


## மேற்கோள்கள்

## மேலும் காண்க
* மெர்சிங் மாவட்டம்
* ரொம்பின் மாவட்டம்
* தென்சீனக் கடல்
* மலேசிய ஆறுகளின் பட்டியல்
* தித்திவாங்சா மலைத்தொடர்
* எண்டாவ்-ரொம்பின் தேசியப் பூங்கா
* மலேசியத் தேசியப் பூங்காக்களின் பட்டியல்

## வெளி இணைப்புகள்
* S. Durai Raja Singam. 1980. Place-names in Peninsular Malaysia.
* MacKinnon K, Hatta G, Halim H, Mangalik A.1998. The ecology of Kalimantan. Oxford University Press, London.

பகுப்பு:மலேசிய ஆறுகள்
பகுப்பு:ஜொகூர் ஆறுகள்
பகுப்பு:பகாங் ஆறுகள்
முல்லர் அடையாளம்

**முல்லர் அடையாளம்** (*Müller's sign)* என்பது இதயச்சுருக்கத்தின் போது ஏற்படும் உவுலாவின் துடிப்பு அல்லது துடித்தல் ஆகும். கடுமையான பெருநாடி பற்றாக்குறை உள்ள நோயாளிகளில் இதைக் காணலாம். முல்லரின் அறிகுறி அதிகரித்த பக்கவாதம் அளவு காரணமாக ஏற்படுகிறது. 

முல்லரின் அடையாளம் செருமனிய மருத்துவரான பிரெட்ரிக் வான் முல்லரின் பெயரால் அழைக்கப்படுகிறது.

## மேற்கோள்கள்

பகுப்பு:இதயம்
மேனின் அடையாளம்

**மேனின் அடையாளம்** (*Mayne's sign*) என்பது ஒரு மருத்துவ அறிகுறியாகும். கையை உயர்த்தும்போது குருதி அழுத்தம் குறைந்தது  குறைவு இருப்பதைக் குறிக்கிறது. இது பெருநாடி மீளுருவாக்கம் உள்ள நோயாளிகளுக்கு ஏற்படுகிறது. இருப்பினும் இது நம்பகமான அடையாளமாகக் கருதப்படக்கூடாது.

## மேற்கோள்கள்

பகுப்பு:நோய்கள்
பகுப்பு:மருத்துவ சோதனைகள்
எவர்ட் அடையாளம்

**எவார்ட் அடையாளம்** (*Ewart's sign*) என்பது இதயத்தைச் சுற்றி அதிக அளவு திரவம் (இதய உறை நீர் ஏற்றம்) உள்ளவர்களிடம் மேற்கொள்ளப்படும் உடல் பரிசோதனையின் தொகுப்பாகும்.

ஊடுதட்டலலிருந்து மந்தமான தன்மை (வரலாற்று ரீதியாகத் தரத்தில் "மரம்" என்று விவரிக்கப்பட்டுள்ளது), யாட்டொலி மற்றும் மூச்சுக்குழாய் சுவாச ஒலிகள் இடது தோள் பட்டை எலும்பின் கீழ் கோணத்தில் காணப்படலாம். இதய உரை நீர் ஏற்றம் நுரையீரலின் இடது கீழ் மடலை அழுத்தும் அளவுக்கு அதிகமாகக் காணப்படும். இது கடினமாதல் அல்லது நுரையீரல் விரியாமையை ஏற்படுத்தும்.

## பெயர்க்காரணம்
எவார்ட் அடையாளம் 1896-ல் வில்லியம் எவர்ட்டால் முதன் முதலில் விவரிக்கப்பட்டது. எனவே எவார்ட் அடையாளம் எனப்பெயரிடப்பட்டது.

## மேற்கோள்கள்

பகுப்பு:மருத்துவ அறிகுறிகள்
சயாத்திரி காட்டு எலி

**சயாத்ரி காட்டு எலி** (*Sahyadris forest rat*) ***ரேட்டசு சத்தாரே***) என்பது முரிடே குடும்பத்தைச் சேர்ந்த எலி சிற்றினமாகும். இது இந்தியாவின் மேற்குத் தொடர்ச்சி மலையின் வடக்குப் பகுதியில் காணப்படும் அகணிய உயிரி ஆகும். இது மகாராட்டிராவின் சாத்தாரா, தமிழ்நாட்டின் நீலகிரி மலைகள் மற்றும் கருநாடகாவின் குடகு மாவட்டம் என மூன்று பகுதிகளுக்கு இடையில் பிரிக்கப்பட்டுள்ளது.

## பாதிப்பு
*ரே. சதாரே* பன்னாடு இயற்கைப் பாதுகாப்புச் சங்கத்தினால் பாதிக்கப்படக்கூடியதாகப் பட்டியலிடப்பட்டுள்ளது. ஏனெனில் இதன் எண்ணிக்கை 2,000 சதுர கி.மீக்கும் குறைவான வாழிடப்பகுதியில் கட்டுப்படுத்தப்பட்டுள்ளது. இதன் வாழிடம் காடுகளில் மிகவும் துண்டு துண்டாக உள்ளன. இதன் வாழ்விடத்தில் ஏற்படும் மாற்றங்களால் இது பாதிக்கப்படக்கூடியதாக உள்ளது. இதன் வாழ்விடத்தின் தரம் மற்றும் மக்கள்தொகையில் முதிர்ந்த எலிகளின் எண்ணிக்கையில் சரிவை எதிர்கொள்கின்றன. இந்தச் சிற்றினங்கள் எதிர்கொள்ளும் முக்கிய அச்சுறுத்தல்களாகத் தோட்டங்களுக்குக் காடுகளை அழித்தல், மரம் வெட்டுதல், பூச்சிக்கொல்லி பயன்பாடு மற்றும் அயல்நாட்டு இனங்கள் ஆகியவை அடங்கும்.

## வாழ்விடம்
இந்தியாவில் இவை கடல் மட்டத்திலிருந்து சுமார் 700 முதல் 2,150 மீ வரையிலான மேற்குத் தொடர்ச்சி மலைகளின் வடக்குப் பகுதியில் உள்ள ஈரமான இலையுதிர் மற்றும் பசுமையான காடுகளில் மட்டுமே இந்த சிற்றினங்கள் காணப்படுகின்றன. இது கிட்டத்தட்ட நடுவில் அல்லது உயரமான விதானத்தில் உள்ள கூடுகளில் அல்லது வளைகளில் மட்டுமே வாழ்கிறது. இது பழங்கள் மற்றும் பூச்சிகளை உண்ணும்.

## தோற்றம்
*ஆர். சதாரே* ஒரு நீளமான, மென்மையான தோலினையும் தங்கப் பழுப்பு நிற முதுகினையும் வெள்ளை அடிப்பகுதியையும் கொண்ட எலியாகும். இதன் வால் மிக நீளமானது. இதன் ஒத்த தோற்றம் காரணமாக இது முதலில் கருப்பு எலியின் (*ரேட்டசு ரேட்டசு*) துணையினமாக விவரிக்கப்பட்டது. இருப்பினும், டி. என். ஏ. சான்றுகள் இவை ஒரே வாழ்விடத்தை ஆக்கிரமித்துள்ள போதிலும் இனப்பெருக்கம் இல்லாத இரண்டு தனித்துவமான சிற்றினங்களாக உள்ளன. இவற்றின் ஒற்றுமைகள் ஒரே சூழலியல் இடத்தைப் பகிர்ந்து கொள்வதன் விளைவாக ஒன்றிணைந்ததாகக் கருதப்படுகிறது.

## மேற்கோள்கள்

## வெளி இணைப்புகள்

பகுப்பு:எலிகள்
பகுப்பு:கொறிணிகள்
தெம்பிலிங் ஆறு

**தெம்பிலிங் ஆறு**; (மலாய்: *Sungai Tembeling*; ஆங்கிலம்: *Tembeling River*) என்பது பகாங் மாநிலத்தின் ஆறுகளில் ஒன்றாகும். மலேசியா, பகாங் மாநிலத்தின் தித்திவாங்சா மலைத்தொடரில் (*Titiwangsa Mountains*) உருவாகி தாமான் நெகாரா (*Taman Negara*) எனும் தேசியப் பூங்கா வழியாகச் சென்று தென் சீனக் கடலில் (*South China Sea*) கலக்கும் பகாங் ஆற்றின் துணை ஆறுகளில் ஒன்றாகும்.

இந்த ஆறு, மற்ற பகாங் மாநில ஆறுகளைப் போல தகான் மலையில் தான் உருவாகிறது. கோலா தெம்பிலிங் எனும் இடத்தில் பகாங் ஆற்றுடன் இணைவதால் இதற்கு தெம்பிலிங் ஆறு என்று பெயர் வைக்கப்பட்டு உள்ளது.

## கோலா தெம்பிலிங்

கோலா தெம்பிலிங் (*Kuala Tembeling*) என்பது மலேசியா, பகாங் மாநிலம், ஜெராண்டுட் மாவட்டத்தில் உள்ள ஒரு நகரம். ஜெராண்டுட் நகரில் இருந்து 17 கி.மீ. தொலைவில் உள்ளது.

மலேசிய தேசியப் பூங்காக்களில் மிக முக்கியமான தாமான் நெகாரா (*Taman Negara*) பூங்காவிற்குச் செல்லும் நுழைவாயில் நகரமாக கோலா தெம்பிலிங் விளங்குகிறது. அத்துடன் தீபகற்ப மலேசியாவின் தித்திவாங்சா மலைத்தொடரின் (*Titiwangsa Mountains Range*) அடிவாரத்தில், சில கி.மீ. அப்பால் இந்த நகரம் அமைந்துள்ளது.

### கோலா தெம்பிலிங் படகுதுறை

தெம்பிலிங் ஆறு (*Tembeling River*) மற்றும் ஜெலாய் ஆறு (*Jelai River*) ஆகிய ஆறுகள் சங்கமிக்கும் இடத்தில் கோலா தெம்பிலிங் அமைந்துள்ளது. கோலா தெம்பிலிங்கில் உள்ள படகுதுறை மூலமாக தாமான் நெகாராவிற்குச் செல்லும் மாற்று இடமாகவும் (*Transfer Point*) செயல்படுகிறது. 

இந்த படகுதுறை வெளிநாட்டு சுற்றுலாப் பயணிகளிடையே பிரபலமானது. ஏனெனில் அவர்களில் பெரும்பாலோர் தெம்பிலிங் ஆற்றின் அழகிய இயற்கைக் காட்சிகளை அனுபவிக்க விரும்புகிறார்கள். இந்த படகுத் துறையில் இருந்து தாமான் நெகாராவை சுமார் 2 - 3 மணிநேர படகுப் பயணத்தின் மூலமாகச் சென்று அடையலாம்.

### தித்திவாங்சா மலைத்தொடர்

தகான் மலைத்தொடர் என்பது தெனாசிரிம் மலைத்தொடரில் ஒரு பகுதியாகும். தெனாசிரிம் மலைத்தொடர் என்பது தென்கிழக்காசியாவில் 1,700 கி.மீ. நீளத்திற்கு பர்மா, தாய்லாந்து, தீபகற்ப மலேசியா நாடுகளில் படர்ந்து இருக்கும் ஒரு மலைத்தொடராகும்.  

தீபகற்ப மலேசியாவில் உள்ள மலைகளில் குனோங் தகான் மலையில் ஏறுவதற்கு கடினமாக இருக்கும் என்று மலையேறுபவர்கள் கருத்து கூறுகின்றனர். 

## தாமான் நெகாரா

தாமான் நெகாரா (*Taman Nagara*) என்பது ஒரு தேசியப் பூங்காவாகும். 4,343 சதுர கி.மீ. பரப்பளவைக் கொண்டது. உலகிலேயே மிகப் பழைமையான வெப்ப மண்டல மழைக்காடுகளைக் கொண்ட வனப்பூங்கா என்றும் புகழ்பெற்றது. இந்தக் காடுகள் 130 மில்லியன் ஆண்டுகள் பழமையானவை இங்கு தான் தகான் மலை இருக்கிறது..

கோலா தகான் சிறுநகரில் இருந்து, தகான் மலையை அடைவதற்கு 54 கி.மீ. காட்டுப் பயணப்பாதை உள்ளது. ஏப்ரல், மே, ஜூன், சூலை மாதங்களே மலை ஏறுவதற்கு பொருத்தமான காலம் ஆகும். நவம்பர் மாதத்தில் இருந்து சனவரி மாதம் வரையிலான மழைக் காலங்களில், மலையேறும் நடவடிக்கைகள் தடை செய்யப் படுகின்றன.

## காட்சியகம்

படிமம்:Tembeling River - Taman Negara.jpg|
படிமம்:Malezja 2011 Taman Negara National Park 108.jpg| 
Taman Negara Sungai Tembeling.JPG|
படிமம்:River Tembeling, Malay Peninsula - 8595098993.jpg|
படிமம்:River Tembeling, Malay Peninsula - 8595092501.jpg|


## மேற்கோள்கள்

## மேலும் காண்க
* தெனாசிரிம் மலைத்தொடர்
* கோலா தகான்
* தென்சீனக் கடல்
* மலேசிய ஆறுகளின் பட்டியல்
* தித்திவாங்சா மலைத்தொடர்

## வெளி இணைப்புகள்

* Tourism Malaysia - Taman Negara 
* Department of Wildlife and National Parks
* Jerantut KTM Railway Station 

பகுப்பு:மலேசிய ஆறுகள்
பகுப்பு:பகாங் ஆறுகள்
சுந்தா முள்ளம்பன்றி

**சுந்தா முள்ளம்பன்றி** (*Sunda porcupine*) அல்லது **சாவகம் முள்ளம்பன்றி** (***கிசுடிரிக்சு ஜாவானிகா***) என்றும் அழைக்கப்படும் முள்ளம்பன்றி கிசுட்ரிசிடே குடும்பத்தில் உள்ள கொறிணி சிற்றினமாகும். இது இந்தோனேசியாவில் மட்டுமே காணப்படும் அகணிய உயிரி ஆகும். சுந்தா முள்ளம்பன்றியைப் பாலுணர்வைத் தூண்டும் பொருளுக்காக வேட்டையாடுவதும் நுகர்வதும் பிரபலமடைந்ததால், இந்தோனேசியாவின் சுற்றுச்சூழல் மற்றும் வனத்துறை அமைச்சகம் சூன் 2018 நிலவரப்படி இந்த சிற்றினத்தைப் பாதுகாக்கப்பட்ட விலங்காகப் பட்டியலிட்டுள்ளது.

## மேற்கோள்கள்

* 

பகுப்பு:இந்தோனேசியப் பாலூட்டிகள்
பகுப்பு:முள்ளம்பன்றி